सुरवीन चावला ने अपने फैंस को इस बारे में बताते हुए इंस्टाग्राम पर लिखा है, 'आपके जीवन में जब जो होना होता है, तो वह होता है। और...यह अभी इसी पल में हो रहा है। हमारी खुशहाल और खूबसूरत दुनिया में और भी खुशियां आने वाली हैं। हां, एक चमत्कार होने जा रहा है और इस चमत्कार को जीवन कहा जाता है। और...हम दो छोटे-छोटे कदमों से आगे बढ़ रहे हैं।' इंस्टाग्राम पर इस पोस्ट के साथ सुरवीन चावला ने अपने पति के साथ एक तस्वीर भी पोस्ट की है। सुरवीन की इस पोस्ट पर उनके फैंस उन्हें बधाई दे रहे हैं।